Instagram: Singlisiga mashina sovg‘a qilgan Dili.me, dimog‘dorlikda ayblangan Nilufar Usmonova, sog‘lig‘i tufayli kasbini o‘zgartirgan Parizoda

Jahon va o‘zbek shou-biznesi vakillarining Instagram sahifalariga joylashtirilgan qiziqarli foto va videolarini e’tiboringizga havola etamiz.
Bollivud yulduzi Dipika Padukone Kann kinofestivalidagi obrazlaridan biri aks etgan suratini sahifasiga joyladi.

Teleboshlovchi Lola Zunnunova onasining tug‘ilgan kuniga Malika Ravshanovani taklif qilib, volidasi yoqtirgan qo‘shiqni sovg‘a tariqasida taqdim etdi.
Rejissor Jahongir Ahmedov o‘g‘lining surati bilan bo‘lishdi.

Shahzoda Muhammedova ikki yoshli qizi Milana bilan birgalikda Rayhonning qo‘shig‘iga ishlanayotgan klipda suratga tushmoqda.
AQSHda yashovchi aktyor Otabek Mahkamov sevimli xonandasi Nargiz Zokirova bilan uchrashdi.

Aktrisa Feruza Normatova sirli oshig‘idan qimmatbaho sovg‘alar — brilliant taqinchoqlar oldi.
Nigora ham kuzatuvchilariga yangi surat bilan ko‘rinish berdi.

Raqqosa Parizoda salomatligida kuzatilayotgan muammolar tufayli raqsdan biroz cheklanib, o‘zini boshlovchilikda sinab ko‘rayotganini ma’lum qildi. “11 oy oldin soati uzoq bo‘lgan operatsiyani boshimdan o‘tkazgan edim. Narkozning ta’siri katta bo‘ldimi, bilmadim, xotiram va miyam bilan muammolar chiqa boshladi, asab sistemalarim noziklashib, soch to‘kilib, kesishga majbur bo‘ldim, ‘cherepnoy’ kuchayib, fikrlar tarqoqligi kuzatila boshladi. Umurtqa pog‘onamda o‘zgarish bor edi, tug‘uruqdan so‘ng kasallik qo‘zg‘ab, oyog‘imda qattiq og‘riqni paydo qila boshladi. 4 ta raqsdan uyog‘iga o‘ynolmay qoldim. Sog‘lig‘im borgan sari yomonlashib bordi, keyin doktorlar asablarni va tanani zo‘riqtirish mumkinmas degan kundan boshlab yoshligimdan orzu qilgan suxandonlikka nazarim tusha boshladi”, — deydi Parizoda.
Ziyoda bundan 10 yil avval, to‘yi kuni onasi bilan tushgan suratini sahifasiga joyladi.

Nilufar Usmonova Qo‘qonda muxlisalaridan biri bilan muloqoti aks etgan videoni sahifasiga joylashtirdi hamda kuzatuvchilaridan baloga qoldi. Videoda xonandaning muxlisasi undan telefon raqamini berishini so‘ragan, Nilufar Usmonova esa shaxsiy raqamini bera olmasligi, biroq yordamchisining raqamini berishini aytgan. Xonandaning kuzatuvchilari uning bu harakatini dimog‘dorlikka yo‘ydi.
Ayni paytda Yevropada sayohatda bo‘lgan vayner Liil Xurramov kuzatuvchilarini orzular sari dadil qadam bosishga undadi.

Dili.me taxallusi bilan ijod qiluvchi vayner, aktyor Dilshod Nazarov singlisining tug‘ilgan kuniga mashina sovg‘a qildi.